મિડ-ડે કપ ૨૦૧૦ની રનર-અપ કચ્છી વીસા ઓસવાળ જૈન માટે ૬૦ રનનો નાનો ટાર્ગેટ આસાન હતો ત્યારે તેમની જવાબી બૅટિંગમાં શરૂઆત ધીમી અને સેફ રહી હતી. ચોથી ઓવરમાં બીજા બૉલમાં ટીમના ૨૨ના સ્કોર પર ઓપનર અને ભરોસેમંદ બૅટ્સમૅન વિરલ ગંગર મનીષ ભટ્ટના બૉલમાં સસ્તામાં કૅચઆઉટ થતાં કચ્છી વીસા ઓસવાળ જૈનને પ્રથમ ફટકો પડ્યો હતો, પરંતુ ઓપનિંગમાં આવેલા ધીરેન દેઢિયા (૪૧)એ એકલાહાથે ત્રિવેદી મેવાડા બ્રાહ્મણ (બારીશી)ની બોલિંગમાં ફોર અને સિક્સર ફટકારી હતી. કચ્છી વીસા ઓસવાળે ૬.૨ ઓવરમાં ૩ વિકેટે ૬૪ રન કરીને આસાન વિજય મેળવી ક્વૉર્ટર ફાઇનલમાં પ્રેવશ મેળવી લીધો હતો.